Spiller vun de klenge Länner 2025

D'Spiller vun de klenge Länner 2025 oder XX. Spiller vun de klenge Länner, goufe vum 26. bis den 31. Mee 2025 am Fürstentum Andorra organiséiert.

Andorra hätt schonn déi 19. Editioun vun de Spiller 2021 ausdroe sollen, d'Manifestatioun war awer wéinst der weltwäiter COVID-19-Pandemie ausgefall. Virun 2025 war Andorra schonn 1991 an 2005 d'Gaaschtland vun de Spiller vun de klenge Länner.

 Sportaarten 
Um Programm stounge follgend siwwenzéng Sportaarten:


Individuell Sportaarten
 20px Liichtathleetik
 Vëlossport
 20px Vëlossport - Stroossecourse
 20px Vëlossport - Mountainbike
 Turnen
 20px Artistesch Sportgymnastik
 20px Rhythmesch Sportgymnastik
 20px Judo
 20px Karate
 20px Schwammen
 20px Synchronschwammen
 20px Tennis
 20px Dëschtennis
 20px Schéissen
Kollectiv Sportaarten
 20px Basketball
 20px 3×3-Basketball
 20px 7er-Rugby
 20px Volleyball
 20px Beachvolleyball

D'Kompetitioune goufen zu Andorra la Vella, Ordino, Canillo, Encamp, Escaldes-Engordany an zu Sant Julià de Lòria ofgehalen

 Lëtzebuerger Participatioun 
Op de Spiller waren 166 Lëtzebuerger Athleete vertrueden. De Chef de mission war de Laurent Carnol an d'Fändelen op der Erëffnungszeremonie goufe vun der Magaly Meynadier an dem Alex Kirsch gedroen.

Lëtzebuerg huet 32 gëllen, 27 sëlwer a 27 bronze Medaile gewonnen a koum mat 86 Medailen hannert Zypern (36 + 30 + 42 = 108 Medailen) op déi 2. Plaz am Medailespigel.

 Um Spaweck 

 Websäit vun der andorranesch Regierung iwwer d'Spiller vun de klenge Länner 2025
 D'Spiller aus Lëtzebuerger Siicht op wort.lu

Kategorie:Spiller vun de klenge Länner
Kategorie:Sport 2025